I 1975 ble han av Münsters biskop Heinrich Tenhumberg fratatt sin kirklige læretillatelse på grunn av et memorandum vedrørende forholdet mellom stat og kirke, skjønt problemene hadde bygd seg opp forut for dette, ved hans fremstilling og kritikk av kirkens ekteskapsteologi, læreembede og skriftemålslære. Det var det første slike tilfelle i Forbundsrepublikken Tyskland. En rekke intellektuelle som Heinrich Böll, Günter Wallraff og Martin Walser tilkjennegav offentlig solidaritet med Herrmann.